《酬刘子古镜》
明代·陆俸

古镜不自惜，遥兼千里音。
悬之照肝胆，奚啻双南金。
圆质凝精照，螭盘古铭深。
明月入我怀，聊复理吾簪。
与君别几时，鬓发雪已盈。
冉冉悲年暮，悠悠空陆沉。
愿言保不缺，报君久要心。

作者简介：苏州府吴县人，字天爵，号桃谷。正德六年进士。历官刑部郎中，以谏武宗南巡被杖，谪出为府同知。世宗即位，复仕宝庆知府。寻弃官归隐桃坞。有《桃谷遗稿》。